ค่ะพอดีหนูมีอาการ ถ่ายไม่สุด ไม่มีเลือดปน ไม่ปวดท้อง มีแค่แสบหน้าอก อึดอัดในท้อง ไปหาคลีนิก ให้ยาลดกรด ยาระบายมากิน กินได้1วัน ก็ถ่ายเป็นน้ำแต่ยังอึดอัดในท้องอยู่นิดหน่อย พอ2วันต่อมาเริ่มถ่ายเหลวเหมือนจะเป็นก้อนหายอึดอัด ตอนนี้ได้5วันแล้วยังถ่ายเป็นน้ำอยู่เป็นเพราะยังกินยาระบายอยู่ใช่ไหมค่ะ หรือเป็นอันตรายอะไรรึป่าว
สวัสดีค่ะ อาการดังกล่าวมานั้นยังไม่ชัดเจนว่าเข้าได้กับโรคใดค่ะ แต่เหมือนจะมีการขับถ่ายเปลี่ยนแปลง ท้องอืด แน่นท้อง ซึ่งอาจเกิดจากลำไส้อักเสบหรือติดเชื้อ ลำไส้แปรปรวน มีติ่งเนื้อในลำไส้ใหญ่ หรือมะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรหากมีอาการดังกล่าวมาเรื้อรัง คือขับถ่ายเปลี่ยนแปลง ลักษณะอุจจาระเปลี่ยนไป หรือมีเลือดปน ควรไปพบอายุรแพทย์โรคทางเดินอาหารเพื่อตรวจเพิ่มเติมอย่างละเอียดการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช